આટલી ભૂંડી હાર કોંગ્રેસને મળી ના હોત. ઇતિહાસમાં કોંગ્રેસનું નામ આવી ખરાબ હાર સાથે અંકિત ના થયું હોત. એક તરફ નરેન્દ્ર મોદી આખા દેશમાં ફરીને પોતે કરેલા વિકાસની વાતો સતત કરતા આવતા હતા. તેઓ વિરોધીઓ પર વ્યક્તિગત પ્રહારને મજાકિયા અંદાજમાં રજૂ કરતાની સાથોસાથ એ તમામ મુદ્દાઓ પર ચર્ચા કરવાનું ક્યારેય ચૂકતા નહોતા કે જે મુદ્દા જેતે વિસ્તારની જનતાને સ્પર્શતા ના હોય. બીજી તરફ કોંગ્રેસ પોતે દસ વર્ષ સત્તા પર રહ્યાં તે દરમિયાન શું કર્યું તે અંગે જનતા સમક્ષ પોતાની વાતને રજૂ કરવામાં સદંતર નિષ્ફળ રહ્યાં હતા, અથવા તો એમ કહી શકાય કે મોદીએ દેશમાં કોંગ્રેસનો જે ભ્રષ્ટ ચહેરો પ્રદર્શિત કર્યો હતો, તેને દેશની જનતાના માનસ પટલમાંથી દૂર કરવામાં કોંગ્રેસ ફેલ રહી હતી.